**Р Е Ш Е Н И Е № ПВ-28-П/2016г.**

Процедурата по реда на глава шеста от Закона за опазване на околната среда за инвестиционно предложение: **„Изграждане на къщи за гости и заведение за обществено хранене“** в имот № 108014 с площ 11, 13 дка, землище на с. Ситово, община Родопи е започнала с внасяне в РИОСВ–Пловдив на уведомление с вх. № ОВОС-679/10.06.2016г. от Възложителя **Д. Вършилов**

На основание чл.5, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС, ПМС №59/2003г.), с писмо изх. № ОВОС-679/27.06.2016г., **Възложителят е информиран за следното:**

**1. По отношение на изискванията на глава шеста от Закона за опазване на околната среда /ЗООС/**

Инвестиционното предложение попада в обхвата на т. 35, буква «а» от приложение 1 от Закона за опазване на околната среда /ЗООС/, и на основание чл. 92, т. 1 от ЗООС **подлежи на задължителна процедура** **по изготвяне на ОВОС.** Компетентен орган за вземане на решение е **РИОСВ гр. Пловдив.**

 1.1.В тази връзка е необходимо да възложите изработването на Доклад за ОВОС на колектив от експерти с ръководител, при спазване изискванията на чл. 83 от ЗООС. Докладът се изработва въз основа на заданиеза обхват и съдържание на ОВОС по реда на чл. 10 от Наредбата за ОВОС. Заданието се консултира със специализирани органи и представители на засегнатата общественост съобразно чл. 9 от Наредбата за ОВОС.

1.2. След разглеждане на заданието от РИОСВ - Пловдив и поставяне на конкретни препоръки се изготвя **доклад за ОВОС** в съответствие с чл. 96 от ЗООС

 1.3.Да заплатите такса /1500 лв./, съгласно Тарифа за таксите, събирани в системата на МОСВ /ДВ бр.94 от 2012г./.

 **2. По отношение на изискванията на чл.31 от Закона за биологично разнообразие**:

 2.1. ПИ № 108014, местност „Корията“ (Баш мандра), с. Ситово, община Родопи, област Пловдив не попада в границите на защитени зони от мрежата НАТУРА 2000 и в защитени територии, съгласно Закона за защитените територии

 2.2.След преглед на представената информация в уведомлението по чл.4 от Наредбата по ОВОС, което приемаме като уведомление по чл.10 от Наредбата по ОС, на основание чл.39, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони .

2.3. Инвестиционното предложение ще бъде реализирано извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близките защитени зони BG0001030 „Родопи Средни“ , BG0002105 „Персенк”, както и фрагментиране на природните местообитания и местообитания на видове, предмет на опазване.

**Със заявление вх. № ОВОС- 679/10.10.2016г., Възложителят Д. Вършилов, е поискал прекратяване(анулиране) на преписката по горецитираната процедурата**. Въз основа на изложеното фактическо обстоятелство, на основание чл.56, ал.1 от Административно процесуалния кодекс /АПК/

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:** **„Изграждане на къщи за гости и заведение за обществено хранене“** в имот № 108014 с площ 11, 13 дка, землище на с. Ситово, община Родопи

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 26.10.2016г.**

*Директор на РИОСВ – Пловдив*